b"\n_START_ARTICLE_\nGrand Prix de la FIDE 2014-2015\n_START_SECTION_\nFormat\n_START_PARAGRAPH_\nEn contrast amb els dos cicles anteriors del Grand Prix el nombre de torneigs s'ha redu\xc3\xaft de sis a quatre i els jugadors nom\xc3\xa9s juguen a tres torneigs. Com a resultat d'aix\xc3\xb2 no hi ha cap resultat a no tenir en compte, i cada torneig compta pel total de punts. S\xc3\xb3n setze els jugadors que han estat seleccionats per prendre part a la competici\xc3\xb3._NEWLINE_Cada torneig est\xc3\xa0 compost per dotze jugadors, en un torneig round-robin a una volta. A cada ronda els jugadors puntuen 1 punt per vict\xc3\xb2ria, \xc2\xbd punt per les taules i 0 per les derrotes. Els punts del Grand Prix s\xc3\xb3n assignats d'acord amb la posici\xc3\xb3 de cada jugador en el torneig: 170 punts Gran Prix per al primer lloc, 140 per al segon lloc, 110 per al tercer lloc, i despr\xc3\xa9s 90 i baixant de 10 punts en 10. En cas d'empat a punts en un dels torneigs, els punts Grand Prix s\xc3\xb3n compartits de manera uniforme pels jugadors empatats."